Το κατάλυμμα στην Αλυκή ήταν μία όαση ξεκούρασης που μας παρείχε όλα τα απαραίτητα για μία άνετη, ευχάριστη και αξέχαστη διαμονή!
Η οικοδέσποινα ήταν πάντα εκεί για εμάς, βοηθητική και ευχάριστη!
Το σπίτι μας παρείχε ότι εξοπλισμό μπορούσαμε να φανταστούμε: καφετιέρα, τοστιέρα, φρυγανιέρα, κατσαρόλες, τηγάνια, κλπ.
Η τοποθεσία του σπιτιού είναι ιδανική. Βρίσκεται σε ένα ήσυχο και όμορφο μέρος σε πολύ καλό σημείο, δίπλα στο κέντρο της Αλυκής. Μπορείς να πας παντού με τα πόδια: βόλτα στα τοπικά μαγαζάκια, για μπάνιο σε 3 διαφορετικές παραλίες (εμπρός Αλυκή, πίσω Αλυκή, Άγιος Νικόλαος). Σούπερμάρκετ - φαρμακείο - κρεοπωλείο - περίπτερο - μανάβικο - φούρνος - ταβέρνες - μπαρ - παγωτατζίδικο, κλπ.: όλα δίπλα!
Υπάρχει στάση λεωφορείου κοντά στο σπίτι, οπότε μπορείς να πας οπουδήποτε στο νησί χωρίς να έχεις δικό σου μεταφορικό μέσο! Αλλά υπάρχει και άνετο, δωρεάν, δημόσιο πάρκινγκ σε περίπτωση που νοικιάσεις αυτοκίνητο.
Μείναμε πολύ ευχαριστημένοι με το σπίτι, την οικοδέσποινα και την περιοχή! Είναι σίγουρο πως θα ξανάρθουμε πολλές φορές ακόμα!!